bartreveps
Store norske leksikon,Biologi,Dyreriket,Leddyr,Insekter,Vepser,Plantevepser,Siricoidea,Bartrevepser
Bartreveps er en familie insekter i underorden planteveps. Det er kjent omtrent 100 arter i verden, hvor seks av disse er registrert i Norge. Artene i denne familien lever i hovedsak i svekkede trestammer.
Artene er påfallende store, ofte med kraftige farger i svart og gult eller metallisk blått. Kroppen er sylinderformet. Hos hunnene ender den i et langt og spydformet eggleggingsrør. Dette gir de store vepsene et fryktinngytende utseende. Røret inneholder imidlertid ingen giftbrodd, men brukes til å bore hull i mer eller mindre svekkete trestammer der ett eller flere egg legges i hvert hull sammen med en symbiontisk sopp.Larvene klekker og gnager i trevirket, noe som gjør det uegnet til materialer. Forpupping foregår i trevirket. Les mer i Store norske leksikon insekter årevinger veps kjempetreveps blå treveps